CELEX: 62012CN0279
Language: fi
Date: 2012-06-04 00:00:00
Title: Asia C-279/12: Ennakkoratkaisupyyntö, jonka Upper Tribunal (Yhdistynyt kuningaskunta) on esittänyt 4.6.2012 — Fish Legal ja Emily Shirley v. The Information Commissioner, United Utilities ja Yorkshire Water and Southern Water

18.8.2012   
            
            
               FI
            
            
               Euroopan unionin virallinen lehti
            
            
               C 250/9
            
         Ennakkoratkaisupyyntö, jonka Upper Tribunal (Yhdistynyt kuningaskunta) on esittänyt 4.6.2012 — Fish Legal ja Emily Shirley v. The Information Commissioner, United Utilities ja Yorkshire Water and Southern Water
   (Asia C-279/12)
   2012/C 250/17
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   Upper Tribunal
   
      Pääasian asianosaiset
   
   
      Valittajat: Fish Legal ja Emily Shirley
   
      Vastapuolet: The Information Commissioner, United Utilities ja Yorkshire Water and Southern Water
   
      Ennakkoratkaisukysymykset
   
   
      Direktiivin 2003/4/EY
       (1)
      2 artiklan 2 kohdan b alakohta
   
   
               1)
            
            
               Sovelletaanko yksinomaan kansallista lainsäädäntöä ja tarkastelutapaa ratkaistaessa, onko kyse sellaisesta luonnollisesta henkilöstä tai oikeushenkilöstä, joka ”hoitaa viranomaisen tehtäviä kansallisen lainsäädännön nojalla”?
            
         
               2)
            
            
               Jos vastaus on kieltävä, mitä unionin oikeudessa vahvistettuja arviointiperusteita voidaan soveltaa tai ei voida soveltaa, kun määritetään:
               
                           i)
                        
                        
                           onko kyseessä oleva tehtävä pääasiallisesti ”viranomaisen tehtävä”, ja
                        
                     
                           ii)
                        
                        
                           onko tehtävä kansallisessa lainsäädännössä pääasiallisesti määrätty tälle henkilölle ?
                        
                     
         
      Direktiivin 2003/4/EY 2 artiklan 2 kohdan c alakohta
   
   
               3)
            
            
               Mitä tarkoitetaan sillä, että luonnollinen henkilö tai oikeushenkilö on 2 artiklan 2 kohdan ”a tai b alakohdassa tarkoitetun elimen tai henkilön valvonnassa”? Mikä on tässä edellytetyn valvonnan luonne, muoto ja aste ja millaisia arviointiperusteita voidaan tai ei voida käyttää tarkoitetun valvonnan tunnistamiseksi?
            
         
               4)
            
            
               Onko (asiassa C-188/89, Foster v. British Gas plc, annetun tuomion 20 kohdan mukainen) ”valtion viranomainen” (emanation of the State) välttämättä kyseisen direktiivin 2 artiklan 2 kohdan c alakohdassa tarkoitettu henkilö?
            
         
      Direktiivin 2003/4/EY 2 artiklan 2 kohdan b ja c alakohta
   
   
               5)
            
            
               Silloin, kun henkilö kuuluu jommankumman säännöksen piiriin joidenkin tehtäviensä, vastuualueidensa tai palveluidensa osalta, rajoittuuko asianomaisen velvollisuus toimittaa ympäristötietoja vain kyseisiin tehtäviin, vastuualueisiin tai palveluihin liittyviin tietoihin vai ulottuuko se kaikkiin ympäristötietoihin, joita asianomaisen hallussa on mitä hyvänsä tarkoitusta varten?
            
         
      (1)  Ympäristötiedon julkisesta saatavuudesta ja neuvoston direktiivin 90/313/ETY kumoamisesta 28.1.2003 annettu Euroopan parlamentin ja neuvoston direktiivi 2003/4/EY (EYVL L 41, s. 26)